Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: árszabályozásról szóló 1990. évi LXXXVII. törvény (a továbbiakban: Ártv.) hatálya alá — lényegét tekintve a szolgáltatás ellenértékének, árának jogszabályban történő
Paragraph Index: 157

2. Az Alkotmánybíróság álláspontja szerint a törvényi felhatalmazásnak ez a módja, a díj megállapítási jogkör gyakorlására vonatkozó garanciális törvényi szabályok hiánya, sérti az Alkotmány 2. § (1) bekezdésében szabályozott jogállamiság elvét. Az Alkotmány 2. § (1) bekezdése kimondja, hogy „A Magyar Köztársaság független demokratikus jogállam”. A jogállamiság elvéből folyó egyik alapvető követelmény, a közigazgatás törvény alá rendeltségének követelménye, hogy „a közhatalommal rendelkező szervek a jog által meghatározott szervezeti keretek között, a jog által megállapított működési rendben, a jog által a polgárok számára megismerhető és kiszámítható módon szabályozott korlátok között fejtik ki tevékenységüket”

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes